**Likumprojekta „Grozījums Komerclikuma spēkā stāšanās kārtības likumā” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Komerclikuma spēkā stāšanās kārtības likuma Pārejas noteikumu 11.punkts nosaka, ka Ministru kabinetam līdz 2014.gada 1.maijam ir jāsagatavo un jāiesniedz Saeimai likumprojekts par patērētāju kreditēšanu, kurā nosaka to kapitālsabiedrību apmaksājamā pamatkapitāla minimālo lielumu, kuras sniedz patērētāja kreditēšanas pakalpojumu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 4.februārī tika apstiprināta Eiropas Parlamenta un Padomes Direktīva *par patērētāju kredītlīgumiem saistībā ar mājokļa īpašumu un ar ko groza Direktīvas 2008/48/EK un 2013/36/ES un Regulu (ES) Nr. 1093/2010* (tālāk tekstā – direktīva)*,* kuras prasības, saskaņā ar Direktīvas 42.pantu, nacionālajā likumdošanā ir jāiestrādā līdz 2016.gada 21.martam. Neveidojot atsevišķu ar mājokļu kreditēšanu saistītu normatīvo aktu, Ekonomikas ministrija plāno minētās direktīvas prasības iestrādāt likumprojektā par patērētāju kreditēšanu. Šobrīd ir paredzēts, ka izstrādājamais patērētāju kreditēšanas likumprojekts konsolidēs visu ar patērētāju kreditēšanu saistīto un pašreiz spēkā esošo normatīvo aktu regulējumu (5 normatīvie akti), kā arī direktīvas prasības vienā normatīvajā aktā. Izmaiņas skars arī Patērētāju tiesību aizsardzības likumu, kas šobrīd ir galvenais normatīvais akts patērētāju aizsardzībai kreditēšanas jomā. 2013.gadā jau ir tikuši sagatavoti vai turpināti virzīt 4 dažādi Patērētāju tiesību aizsardzības likuma grozījumu projekti. Tādēļ, ievērojot Valsts prezidenta 2012.gada 12.decembra rīkojumā Nr.7 “Par priekšlikumu izstrādi likumu grozījumu skaita un apjoma samazināšanai” minēto, jauna patērētāju kreditēšanas normatīvā regulējuma izstrāde pirms direktīvas pārņemšanas termiņa šobrīd nebūtu lietderīga un atbilstoša tiesiskās noteiktības principam, jo pēc likumprojekta apstiprināšanas nāktos sagatavot papildu grozījumus, kas paredzētu direktīvas prasību pārņemšanu.Ņemot vērā iepriekš minēto, likumprojekts paredz Pārejas noteikumu 11.punktā minēto termiņu pagarināt uz termiņu, kas ir tuvāks direktīvas pārņemšanas termiņam.  |
| 3. | Projekta izstrādē iesaistītās institūcijas | Nav attiecināms |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Ekonomikas ministra pienākumu izpildītājs,

ārlietu ministrs E.Rinkēvičs

Vīza:

Valsts sekretārs M.Lazdovskis

28.04.2014 16:57

386

D.Brūklītis

Didzis.Bruklitis@em.gov.lv; 67013274